Քննարկմանը ներկա «Ելք» դաշինքից պատգամավոր Էդմոն Մարուքյանն ասաց, որ եթե համաձայնագիրը չստորագրվի, ապա արդեն կարևոր չի լինի, թե դրանում ով է մեղավոր: Նա կողմերին կոչ արեց հաղթահարել խոչընդոտները, եթե այդպիսիք կան, այլապես նախորդ պատմության կրկնությունը խայտառակություն կլինի․ - «Հայաստանի իշխանությունները, բնականաբար, իրենց ունեցած պարտավորությունների շրջանակներում, այն նվազագույնն է, որ կարող են անել: Նաև դա է պատճառը, որ մենք ասում ենք՝ նվազագույնը չանելու որևէ արդարացում, մեր կողմից, որպես ընդդիմադիր ուժի, ապագայում ընդունելի չի լինելու»: